  Майя Бывальцева Удмуртие Арктикаысь кезьыт омыр вуэ, соин валче матысь нуналъёсы шуак кезьытскоз. Со сярысь улосвыл Гидрометцентрлэн пресс-службаез ивортӥз. Матысь уе температура -15…-20 градусозь, уйпал ёросъёсын -25 градусозь лэзькоз, нуназе -12…-17 градус котырын луоз Удмуртиысь Гидрометцентрлэн пресс-службаезНунал ӵоже тӧл секундскын 10-12 метрозь кужмояса пельтоз. Уйин быдэс элькунъя лымыялоз, нуназе куд-ог интыосын лымы усёз. Покчиарняе, 11-тӥ южтолэзе, шӧдскымон лымыяны кулэ ӧвӧл. Уйин -23…-28, нуназе -10…-15 градус луоз. Нырысь-валысь чакланъёсъя, удмуртарняе но шутэтскон нуналъёсы Удмуртие Скандинав циклон вуоз, лымыяны кулэ ӧвӧл. Температура кӧня ке ӝутскоз: уйин -15…-20, нуназе -5…-10 градус возиськоз.  Тегъёс: Ижкар Гидрометцентр Удмуртия тулыс  